b'\n_START_ARTICLE_\nSurfinija\n_START_PARAGRAPH_\nSurfinija je ro\xc5\xbea z raznobarvnimi cvetovi, ve\xc4\x8dinoma vzgajana kot enoletnica. Na Japonskem je bila vzgojena kot najbolj bujno rasto\xc4\x8da razli\xc4\x8dica petunije (gensko je bila vzgojena iz sadike brazilske petunije), njeno ime pa je patentirano in ga lahko uporabljajo le pridelovalci, ki so odkupili patentne pravice. V Evropi se je pojavila konec 20. stoletja. Obe rastlini sicer spadata v dru\xc5\xbeino razhudnikovk. Surfinijo odlikuje bujna rast in bogato cvetenje skozi vse leto: zasajena je lahko kot lon\xc4\x8dnica ali v gredi, potrebuje pa veliko vode in v tem primeru je odporna na son\xc4\x8dno pripeko.'